《秋夜偶成》
明代·曾爟

陇上俄闻梁父吟，异乡情绪独难禁。寸锥未脱囊中颖，断木谁难爨下琴。

夜雨惊残归国梦，秋风催动捣衣砧。欲凭樽酒忘羁恨，酒后那知恨转深。

作者简介：（1345—1407）明苏州府吴江人，字日章。少为郡学生。洪武十七年，以岁贡授黄陂知县。有政声。累迁为翰林院侍读。永乐元年，与难《永乐大典》。出使安南为副使。后从张辅等攻安南，文檄皆出其手。病卒于军中。